**6. A MAGYAR NYELV TÖRTÉNETÉNEK FŐBB SZAKASZAI**

A korszakolást népünk fontos történelmi eseményeihez, ill. a művelődés történetének  nagy fordulataihoz szokták kötni.  A magyar nyelv történetét négy fő korszakra bontjuk:

* **Ősmagyar korszak** (Kr.e. 1000 - Kr.u. 895, azaz az ugor nyelvközösség felbomlásától a honfoglalásig tart)
  + Nem rendelkezünk nyelvemlékkel ebből a korból.
  + Ez a vándorlások kora. Sok a külső hatás éri a magyarságot, amelyek közül legjelentősebb a kazár török hatás.
  + A nyelvjárások nemzetségi, azaz törzsi alapon jönnek létre

* **Ómagyar korszak** (895 - 1526, azaz a honfoglalástól a mohácsi vészig tart)
  + Ez az első korszak, amelyből írásos emlékeink is fennmaradtak: szórványemlékeinkben, idegen nyelvű szövegben található **magyar** szavak és mondatok, szövegemlékeink pedig már **magyar** nyelvűek. példák: **szórványemlék**: Bíborbanszületett Konstantin: A birodalom kormányzásáról (görög nyelvű szövegben 50 **magyar** szó:Tisza, Etelköz, Álmos, Maros) vagy a Tihanyi Apátság alapítólevele 1055-ből ; **szövegemlékek:** Halotti Beszéd és Könyörgés 1192-1195, vagy az Ómagyar Mária-siralom, amely 1300 körül keletkezett.
  + Szláv, német és latin hatás éri ekkoriban nyelvünket. Latin az államigazgatás és az egyház nyelve.
* **Közép magyar korszak** (1526 - 1772, azaz a mohácsi vésztől a felvilágosodásig tart)
  + A **nyelv** fejlődésére komoly hatással van az ország három részre szakadása, a humanizmus, a reformáció és a könyvnyomtatás feltalálása, elterjedése.
  + török, német hatás nyelvi hatás éri a nyelvünket
  + Kialakulóban van a normatív **nyelv** használata
  + Reformáció hatására elindul a bibliafordítás programja.

* **Újmagyar korszak (1772 - azaz a felvilágosodástól napjainkig tart)**
* A nyelvújítás hatása jelentős- nyelvtanok és szótárak készülnek, kialakul a helyesírási normarendszerünk, az egységes köznyelv.
* A nyelvészek kidolgozták a nyelvművelés alapelveit (a nyelvápolás és az ember nyelvi művelésének programját)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Read more: <http://www.tetelbank.hupont.hu/22/nyelvtan-2#ixzz3unCJZmu4>